armvectores/hy_wikipedia_2023 huggingface dataset:
Կուբարևո (գյուղ, Պուտիվիլի շրջան)

Կուբարևո (ուկրաիներեն՝ Кубареве), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Կուբարևո գյուղում բնակվում էր 84 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տորնոլո

Տորնոլո  (իտալերեն՝ Tornolo), կոմունա Իտալիայում, Էմիլիա Ռոմանիա մարզում՝ Պարմա գավառում։ 
Բնակչությունը կազմում է 1195 մարդ, բնակչության խտությունը կազմում է 17 մարդ/կմ²։ Զբաղեցնում է 69 կմ² մակերես տարածք։ Փոստային ինդեքսն է՝ 43059։ Հեռախոսային կոդը՝ 0525։


== Ժողովրդագրություն ==
Բնակչության աճ.


== Կապի տվյալներ ==
Հեռախոս՝ 0525 826162
Էլեկտրոնային փոստ՝ tornolo@comune.tornolo.pr.it
Պաշտոնական կայք՝ http://www.comune.tornolo.pr.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Լայպցիգի գրքի տոնավաճառ

Լայպցիգի գրքի տոնավաճառ (գերմ.՝ Leipziger Buchmesse), Գերմանիայի գրքի երկրորդ ամենամեծ տոնավաճառը Ֆրանկֆուրտի գրքի տոնավաճառից հետո։ Տոնավաճառը տեղի է ունենում ամեն տարի, տևում է չորս օր և անց է կացվում Լայպցիգի հյուսիսային հատվածում, Սաքսոնիայում։ Այն տարվա ամենամեծ առևտրային հանդիպումն է, կարևոր դեր ունի շուկայում և հաճախ այստեղ առաջին անգամ ներկայացվում են նոր տպագրություններ։


== Պատմություն ==
Լայպցիգի գրքի տոնավաճառը 1632 թվականին դարձել է Գերմանիայի գրքի առաջին ամենամեծ տոնավաճառը, երբ այն ներկայացված գրքերի քանակով գերազանցել է Մայնի Ֆրանկֆուրտի տոնավաճառին։ Այն առաաջին տեղում է մնացել մինչև 1945 թվականը, երբ Լայպցիգը դարձել է սոցիալիստական Արևելյան Գերմանիայի մաս, իսկ Արևմտյան Գերմանիայում մնացած Ֆրանկֆուրտը գրավել է առաջին տեղը։ Արևելյան Գերմանիայի ժամանակաշրջանում տոնավաճառը շարունակել է կարևոր հանդիպման վայր մնալ Արևելյան ու Արևմտյան Գերմանիաների գրքասերների ու գրքավաճառների համար։ Գերմանիայի վերամիավորումից հետո տոնավաճառը Առևտրի տոնավաճառի տնից տեղափոխվել է քաղաքի կենտրոն։ Տեղափոխումից հետո տոնավաճառը վերածնվել է ու շարունակում է զարգանալ մինչև այսօր։


== Պրոֆիլ ==

Այսօր տոնավաճառը ձգտում է հասանելի դառնալ հանրությանը և ամենից առավել` աջակցել հեղինակների ու տոնավաճառի այցելուների հարաբերությունների ամրապնդմանը։ Ֆրանկֆուրտի գրքի տոնավաճառի հետ մրցակցության համար անհրաժեշտ է նոր մոտեցում։ Լայպցիգի տոնավաճառն առաջիններից մեկն է, որ ընդունել է աուդիոգրքերի աճող շուկան և այն նույնպես ներառել է իր համատեքստում։


=== «Լայպցիգը կարդում է» ===
Ցուցահանդեսներին զուգահեռ Լայպցիգի գրքի տոնավաճառը նշանակալի է նաև իր «Լայպցիգը կարդում է» ընթերցանության փառատոնով։ Չորսօրյա տոնավաճառի ընթացքում Լայպցիգը հյուրընկալում է 3600 իրադարձություն, բոլորը տեղի են ունենում քաղաքի տարբեր մասերում` դարձնելով այն Եվրոպայի ամենամեծ նմանատիպ իրադարձությունների անցկացման վայրը։


== Պարգևներ ==
Տոնավաճառը գերմանական մի քանի կարևոր մրցանակաների հանձնման վայր է, որոնցից են Լայպցիգի գրքի տոնավաճառի մրցանակը (2002-2004 թվականներին` Գերմանական գրքի մրցանակ) և Լայպցիգի գրքի մրցանակը` եվրոպական ըմբռնողականության համար։


== Թվեր ==
2010 թվականին տոնավաճառն ունեցել ռեկորդային թվով այցելություններ. գրանցվել են 156.000 այցելուներ և 2071 հրատարակիչներ 39 երկրներից In 2012 there were 163,000 visitors.:


== Ծանոթագրություններ ==


== Արտաքին հղումներ ==
Homepage of the Leipzig Bookfair
Ուայ

Ուայը (վալլիերեն՝ Afon Gwy; անգլ.՝ Wye), գետ է Մեծ Բրիտանիայում։ Նա մտնում է Մեծ Բրիտանիայի 5 մեծ գետերի ցանկում և համարվում է Անգլիայի և Ուելսի սահմանաբաժան գետը։ Գետի ակունքը գտնվում է Ուելսի Պլինլիմոնյան լեռներում, 741մ բարձրության վրա։ Ուայը իր գետաբերանի մոտ թափվում է Սեվերն գետը։ Ընդհանուր երկարությունը 215 կմ է. Ավազանի տարածքը՝ 4136 կմ2։ Ամռանը՝ Ուայի ափին շատ են լինում հանգստացողներ, ովքեր լողանում և ձկնորսությամբ են զբաղվում։ Գետը նավարկելի է։


== Ծանոթագրություններ ==
Բանվորի խոսք

«Բանվորի խոսք», Բաքվի հայերեն շաբաթաթերթ, ՌՍԴԲԿ Բաքվի կոմիտեի օրգան։ Լույս է տեսել 1918-ին, Բաքվում։
Պայքարել է Հարավային Կովկասում խորհրդային կարգերի հաստատման համար։ Տպագրել է Կառլ Մարքսի, Ֆրիդրիխ Էնգելսի, Վլադիմիր Լենինի գործերը։ Աշխատակցել են Ստեփան Շահումյանը, Ա. Միկոյանը, Ա. Հովհաննիսյանը, Արտաշես Կարինյանը, Վահան Տերյանը, Ասքանազ Մռավյանը, Սարգիս Կասյանը և այլք։


== Աղբյուրներ ==
Հայ Սփյուռք հանրագիտարան, Երևան, Հայկական հանրագիտարան հրատարակչություն, 2003, էջ 29։
Ատլանտյան ճանապարհ

Ատլանտյան ճանապարհ (Atlantic Road), յուրօրինակ կառուցվածքով երկշերտ խճուղու հատված է Նորվեգիայի Մյորե օգ Ռոմսդալ նահանգապետությունում։
Հանդիսանում է ազգային տուրիստական № 64 (Բյուդ-Կորվոգ) 36 կիլոմետրանոց ճանապարհի մի մասը և միացնում է Մոլդե և Կրիստիանսունդ բնակավայրերի (առաջինից մինչ խճուղի 47 կմ է, երկրորդից՝ 30 կմ) միջև Ատլանտյան օվկիանոսի ոչ մեծ կղզիները։ Մուտքը վճարովի է։
The Guardian թերթի 2006 թվականի տարբերակով ունի «2005 թվականի Նորվեգիայի դարի կառույց» և «Երկրի լավագույն տուրիստական ճանապարհ» տիտղոսները։
Ատլանտյան ճանապարհի շինարարությունն սկսվել է 1983 թվականի օգոստոսին և ավարտվել է 1989 թվականին, երբ այն բացեցին մեքենաների շարժի համար։

8.27 կմ տարածությւոնը խճուղին անցնում է 891 մետր ընդհանուր երկարությամբ յոթ կամուրջների վրայով։ Ամենաբարձր կամուրջը՝ Storseisundet-ը, 23 մետր բարձրացված է ջրից հատուկ նրա տակով նավերի անցնելու հնարավորության համար։ Ժողովրդի մեջ «հարբած» կոչված այդ կամուրջը՝ որոշակի անկյունով դիտելիս, հիշեցնում է ուղիղ դեպի երկինք պոկվող «ամերիկյան բլուրներ»։
Մոլդե լեռան համայնապատկերն իրենից ներկայացնում է 222 ձյունածածկ լեռնագագաթներ։
ճանապարհորդների համար ճանապարհին ստեղծված են մեքենաների կայանատեղերով և տուրիստական տեղեկատվության վահանակներով չորս ապակեպատ համայնապատկերային դիտահարթակներ։ Դիտահարթակներից կարելի է լուսանկարել, դիտել գեղատեսիլ շրջակայքը (երբեմն ջրում կարելի է տեսնել նույնիսկ կետերի) և սարքավորված կամրջի տախտակամածից ձուկ որսալ։


== Տես նաև ==
Տուրիզմ Նորվեգիայում


== Արտաքին հղումներ ==
Ատլանտյան ճանապարհ՝ կամուրջ դեպի ոչ մի տեղ
Ատլանտյան ճանապարհ Archived 2013-08-25 at the Wayback Machine.
Տարմո Ռյույուտիլ

Տարմո Ռյույուտիլ (էստ․՝ Tarmo Rüütli օգոստոսի 11, 1954(1954-08-11), Վիլյանդի, Էստոնական ԽՍՀ, ԽՍՀՄ), էստոնացի ֆուտբոլիստ, կիսապաշտպան։ «Պիխյա-Տալին ակումբի կիսապաշտպան։


== Կարիերա ==


=== Մարզչական ===
Նրա գլխավորությանմբ Էստոնիայի հավաքականը  Եվրո-2012-ի նախընտրանան փուլից անցել է որակավորման փուլ և մասնակցել եզրափակիչ փուլ անցմելու համար անցկացրած խաղերը։ 2013 թվականի նոյեմբերին, նա լքել է Էստոնիայի  հավաքականը ալն բանից հետո, երբ Էստոնիայի ֆուտբոլային միուցյունը չի երկարացրել հրա հետ պայմանագրի ժամկետը։ 2014 թվականի հունվարից գլխավորում է Տալլինի «Կալեվ»  ակումբը ,Սակայն, մարտի սկզբին, նա լքեց ակումբը, և տեղափոխվեց Ղազախստան:Սեպտեմբերի 5-ից գլխավորում է  Էստոնական  «Պիխյա-Տալլինի» ակումբի ։


== Մաչրզչանակ ձեռքբերումներ ==


=== ակումբային ===
Էստենիայի չեմպիոն (3)- 2004, 2006, 2007
Թցտոնիայի դավաթի Դարփնեկիր (3)- 2003/04, 2004/05, 2006/07


== Ծանոթագրություններ ==


== Արտաքին հղումներ ==
Профиль на сайте weltfussball.de (գերմ.)
Профиль на сайте Transfermarkt (անգլ.)
Cargojet Airways

Cargojet Airways, Կանադայի խոշորագույն ավիաընկերություններից մեկն է, որը իրականացնում է միջազգային չվերթներ։ Ավիաընկերությունում աշխատում է ավելի քան 400 մարդ։ Ավիաընկերությունը հիմնադրվել է 2002 թվականին։ Ավիաընկերությունը չվերթներ է իրականացնում հետևյալ մայրցամաքներում՝ Աֆրիկա, Եվրոպա, Հյուսիսային Ամերիկա և Եվրոպա։


== Պատմություն ==
Ավիաընկերությունը հիմնադրվել է 2002 թվականի փետրվարի 21֊ին, և սկսել է իր գործունեությունը նույն թվականի հունիսին։ 2003 թվականին ավիաընկերության գլխավոր տնօրենն էր Ադջայ Վիրմանաին։ Ավիաընկերությունը 2007 թվականի հունիսին միացավ Georgian Express֊ի հետ, և սկսեցին համատեղ չվերթներ իրականացնել։ 2008 թվականին ավիաընկերությունը ձեռք բերեց Boeing 767-200ER և Boeing 757-200ER օդանավը, և սկսեց չվերթներ իրականացնել դեպի Մեքսիկա։


== Չվերթ ==
2008 թվականի նոյեմբերին ավիաընկերության չվերթը բաղկացած էր հետևյալ ինքնաթիռներից։


== Ծանոթագրություններ ==


== Արտաքին հղումներ ==
Ավիաընկերության պաշտոնական կայք Cargojet Airways
Կզլաքչի

Կզլաքչի, գյուղ Արևմտյան Հայաստանում, Կիլիկիայի Ադանայի նահանգում կամ Կարամանի նահանգի Նիկտեի գավառում։ Գտնվում էր Կորկուն գետի հովտում, Մահմուդ գետի մոտ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Նարինե Աղաբալյան

Նարինե Էդուարդի Աղաբալյան (դեկտեմբերի 27, 1967(1967-12-27), Ստեփանակերտ, Ադրբեջանական ԽՍՀ, ԽՍՀՄ), հայ լրագրող։ Արցախի Հանրապետության Մշակույթի և երիտասարդության հարցերի նախարար։


== Կենսագրություն ==
Ծնվել է 1967 թ. դեկտեմբերի 27-ին, Ստեփանակերտ քաղաքում։ Ավարտել է Ստեփանակերտի թիվ 2 միջնակարգ դպրոցը։ 1990 թ.-ին ավարտել է Արցախի պետական մանկավարժական ինստիտուտի բանասիրական ֆակուլտետը։


== Լրագրողական գործունեություն ==
1988 թվականին հրավիրվել է աշխատելու Արցախի պետական հեռուստաընկերությունում՝ որպես հաղորդավար, 1995 թ.-ից անցել է խմբագրական աշխատանքի։ Արցախի հանրային հեռուստատեսությունում աշխատել է մինչև 2005 թ.։
2004-2009 թթ. Հայաստանի հանրային հեռուստաընկերության թղթակիցն էր Արցախում։ 2005 թ. հիմնադրել և մինչև 2009 թ. հունիսի 15-ը տնօրինել է «Ծիր Կաթին» մասնավոր ստուդիան։
2001 թ. ԼՂՀ Ազգային Ժողովի կողմից ճանաչվել է «Տարվա լավագույն լրագրող»։
2008 թ. ԼՂՀ նախագահի թիվ 72 հրամանագրով պարգևատրվել է «Վաչագան Բարեպաշտ» մեդալով։


== Ընտանիք ==
Ունի մեկ երեխա։
Ամուսինը՝ Էդմոն Բարսեղյանը, զոհվել է արցախյան պատերազմում։


== Ծանոթագրություններ ==


== Արտաքին հղումներ ==
Նարինե Աղաբալյանի մասին ԼՂՀ կառավարության պաշտոնական կայքում Archived 2007-06-30 at the Wayback Machine.
Յալի (գետ)

Յալի (ռուս.՝ Яли), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Շոմբա գետի աջ ափին՝ 61 կմ հեռավորության վրա։ Գետի երկարությունը 19 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է մինչև Կիրվոպորոժսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020001012102000004580
Հիդրոլոգիական ուսումնասիրությունների կոդը - 102000458
Ավազանի կոդը - 02.02.00.010
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ուստե (գյուղ, Դուխովշչինսկի շրջան)

Անվան այլ կիրառումների համար տե՛ս՝ ՈւստեՈւստե (ռուս.՝ Устье), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մալոկատերինովկա

Մալոկատերինովկա (ուկրաիներեն՝ Малокатеринівка), քաղաքատիպ ավան Ուկրաինայի Զապորոժիեի մարզի Զապորոժիեի շրջանում։ Բնակավայրը նախկինում նաև անվանվել է Կրասնոկուտովկա, Մալայա Եկատերինովկա։ Հիմնադրվել է 1775 թվականին։
2011 թվականի տվյալներով Մալոկատերինովկա քաղաքատիպ ավանում բնակվում էր 3 473 մարդ։ Բնակավայրը զբաղեցնում է 20,22 կմ² տարածք։ Բնակչության խտությունը կազմում էր 159 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Արաբերեն Վիքիպեդիա

Արաբերեն Վիքիպեդիա (արաբ․՝ ويكيبيديا العربية‎‎), Վիքիպեդիա բազմալեզու և ազատ հանրագիտարանի արաբերեն տարբերակն է։
Ինչպես և բոլոր Վիքիմեդիա-նախագծերը, Արաբերեն Վիքիպեդիայի բովանդակությունը գտնվում է ազատ արտոնագրի ներքո և յուրաքանչյուր ոք կարող է օգտագործել, խմբագրել ու տարածել այդ բովանդակությունը, քանի դեռ հետագա տարբերակները տարածվում են նույն սկզբունքներով և նշվում են հեղինակները։


== Արտաքին հղումներ ==
Արաբերեն Վիքիպեդիա (արաբ.)
Martyr

«Martyr» (հայ․՝ Նահատակ), բրիտանական Depeche Mode խմբի երգը։
Երգը թողարկվել է 2006 թվականի հոկտեմբերի 30-ին որպես ալբոմային սինգլ՝ ի աջակցություն «The Best Of, Volume 1» հավաքածուի։ Խմբի 45-րդ պաշտոնական սինգլն է։ Թողարկվել է երեք ֆորմատներով՝ CD-սինգլ, CD-մաքսի և DVD-սինգլ։ Եղել է նաև double-12" սահմանափակ թողարկմամբ սինգլ (L12BONG39), որը ներառում է Depeche Mode-ի ավելի վաղ երգերի չորս ռեմիքս։


== Նկարագրություն ==
Երգը, որն ի սկզբանե անվանվել է «Martyr for Love», «Playing the Angel» ալբոմի ստուդիական ձայնագրություններից հայտնի բաց թողնված երգ է։ Երգը հիշատակվում է FletchCam տեսագրություններից մեկում (որտեղ այն թույլ լսվում է որպես ֆոն) և մեկ հարցազրույցում։ «Playing the Angel»-ի ծրագրավորող Դեյվ Մաքքրաքենն ասել է, որ այն խմբի կողմից դիտարկվել է որպես «Playing the Angel»-ի առաջին սինգլ, սակայն ալբոմի մեջ չի մտել ավելի փոփ-հնչողության պատճառով՝ ալբոմի մյուս երգերի համեմատությամբ։
Սինգլում չկան այլ նոր երգեր, բի-սայդ՝ «Martyr» ռեմիքսներ և ավելի վաղ երգեր։
Սինգլը դարձել է 35-րդը Depeche Mode-ի համար, որը հայտնվել է UK Top 20-ում։
Շապիկի տարօրինակ պատկերը՝ սպիտակ վարդի կոկոնի վերից արված լուսանկարի նեգատիվն է, որը «The best Of, Volume 1» հավաքածուի շապիկի ձևավորում է, որում ընդգրկվել է «Martyr»-ը՝ որպես ամենանորը։
Տեսահոլովակը նկարահանել է Անդրեաս Նիլսոնը, որը, նրա խոսքով, նման առաջարկ է ստացել  այն պատճառով, որ Դեյվ Գաանը տպավորված էր The Knife-ի «Silent Shout» երգի համար նրա նկարահանած տեսահոլովակով։ Տեսահոլովակը նկարահանվել Է Շվեդիայի Գյոթեբորգ քաղաքում, և խմբի անդամները չեն հայտնվում նրանում։ Հետագայում խումբը թողել է այս տեսահոլովակը, և այն փոխարինվել է 2006 թվականի հոկտեմբերի 8-ին թողարկված վիդեոմոնտաժով, որն արել է Ռոբերտ Չենդլերը, և որտեղ Դեյվ Գաանը երգում է երգ, ինչին հասել են Depeche Mode-ի տարբեր ժամանակաշրջանների տեսահոլովակների մի շարք կարճ հատվածների վերարտադրությամբ, որոնցում Դեյվը կամ ասում է «Martyr» -ի տեքստում առկա բառերը, կամ նրա շուրթերը շարժվում են այնպես, կարծես նա դրանք արտասանում են։ Որքան էլ տարօրինակ է, տեսանյութը բացակայում է խմբի  The Best Of DVD հավաքածուում։


== Երգացանկ ==


== Հիթ-շքերթներ ==


== Ծանոթագրություններ ==


== Արտաքին հղումներ ==
Տեղեկություն սինգլի մասին և երգի տեքստը Depeche Mode-ի պաշտոնական կայքում (անգլ.)
Ծովի սրտում

«Ծովի սրտում» (անգլ. In the Heart of the Sea), ամերիկյան կինոֆիլմ նկարահանված անհավանական իրական դեպքերի հիման վրա, ռեժիսոր Ռոն Հովադի կողմից։ Նկարահանված է Նատանիել Ֆիլբրիկի Ծովի Սրտում։ Կետորսական «Էսսեքս» նավի ողբերգությունը (In the Heart of the Sea: The Tragedy of the Whaleship Essex) գրքի հիման վրա։ Ֆիլմի պրեմիերան աշխարհի 37-ից ավել երկրներում տեղի է ունեցել 2015 թվականի դեկտեմբերի 2-ին։ Ռուսաստանում և Հայաստանում դեկտեմբերի 3-ին։ Նյու Յորքում դեկտեմբերի 7-ին։ ԱՄՆ-ում պրեմիերան տեղի է ունենալու 2015 թվականի դեկտեմբերի 11-ին։


== Սյուժե ==
1919 թվականին Ամերիկյան «Էսսեքս» նավը 20 հոգանոց անձնակազմով մեկնեց կետերի ձկնորսության Մասաչուսեթս նահանգի նավահանգստից։ 1820 թվականի աշնանը մեկուկես տարվա հաջող ձկնորսությունը ավարտվեց հսկա կաշալոտի հարձակման պատճառով։ Փրկվելու համար նավաստիները ստիպված էին լքել «Էսսեքս»-ը և նստել մակույկները։ Ավելի քան 90 օր նրանք Ծովի սրտում պայքարում էին իրենց փրկության համար։ Ուտելիքի բացակայության պատճառով նրանք ստիպված էին դիմել կանիբալիզմի։


== Դերասանական կազմ ==


== Ծանոթագրություններ ==


== Արտաքին հղումներ ==
Պաշտոնական կայք
«Ծովի սրտում»(անգլ.) ֆիլմը Internet Movie Database կայքում
«Ծովի Սրտում»(անգլ.) ֆիլմը Rotten Tomatoes կայքում
«Ծովի Սրտում» Allmovie կայքում
«Ծովի Սրտում» Box Office Mojo կայքում
(9892) 1995 YN3

(9892) 1995 YN3, աստերոիդ աստերոիդների հիմնական գոտում։ Հայտնաբերվել է 1995 թվականի դեկտեմբերի 27-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,263974 ա. մ., առավելագույնը մոտենում է 1,9443 ա. մ. հեռավորության վրա և հեռանում 2,5837 ա. մ.։ Արեգակի շուրջ մեկ ամբողջական պտույտ է կատարում 1244,24 երկրային օրվա ընթացքում, իր ուղեծրով շարժվելով միջինում 0,289332 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9892) 1995 YN3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բելոզյորսկոե

Բելոզյորսկոե (ուկրաիներեն՝ Білозе́рське), քաղաք Ուկրաինայի Դոնեցկի մարզի Դոբրոպոլյեի քաղաքային խորհուրդում, շրջանային նշանակության քաղաք։ Բնակավայրը նախկինում նաև անվանվել է Բելոզյորկա։ Հիմնադրվել է 1913 թվականին։
2012 թվականի տվյալներով Բելոզյորսկոե քաղաքում բնակվում էր 16 214 մարդ։ Բնակավայրը զբաղեցնում է 2,5 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Անդրեյ Յարմոլենկո

Անդրեյ Նիկոլաևիչ Յարմոլենկո (ուկր.՝ Андрій Миколайович Ярмоленко, հոկտեմբերի 23, 1989(1989-10-23), Լենինգրադ, ՌԽՖՍՀ, ԽՍՀՄ), ուկրաինացի ֆուտբոլիստ, հարձակվող։ Հանդես է գալիս գերմանական «Բորուսիա» ֆուտբոլային ակումբի և Ուկրաինայի ազգային հավաքականի կազմում։


== Ակումբային կարիերա ==


=== «Դեսնա» ===
Յարմոլենկոն իր առաջին պրոֆեսիոնալ պայմանագիրը կնքել է 2006 թվականին՝ «Դեսնա» ֆուտբոլային ակումբի հետ։ Նա թիմի կազմում մասնակցել է 9 հանդիպման դառնալով 4 գոլի հեղինակ։


=== «Դինամո» ===
2007 թվականի հունվարին Անդրեյ Յարմոլենկոն տեղափոխվել է «Դինամո»։ Իր առաջին 2 տարին նա անցկացրել է թիմի երիտասարդական կազմում։
Թիմի հիմնական կազմում նա իր նորամուտը նշել է 2008 թվականի մայիսի 11-ին կայացած «Վորսկլա»-ի դեմ խաղում։ Այդ խաղում «Դինամոն» հաղթել է 2:1 հաշվով։ Ուկրաինական ակումբը հիմնականում հանդես էր գալիս 4-3-3 տակտիկայով, որի դեպքում Յարմոլենկոն հանդես էր գալիս աջ հարձակվողի դիրքում։ Ընկերական հանդիպումներում Յարմոլենկոն երբեմն հանդես էր գալիս աջ պաշտպանի դիրքում։
Թիմի կազմում իր առաջին մրցաշրջանում Յարմոլենկոն 21 խաղում դարձել է 7, իսկ երկրոքրդ մրցաշրջանում 19 խաղում 11 գոլի հեղինակ։
2015 թվականի ամռանը տեղեկություն ստացվեց այն մասին, որ անգլիական «Ստոկ Սիթին» Անդրեյ Յարմոլենկոյի համար առաջարկել է 20 միլիոն եվրո։ Սակայն ուկրաինացի ֆուտբոլիստը տեղեկացրեց, որ չի ցանկանում հանդես գալ Անգլիայի Պրեմիեր Լիգայում։
Հետագայում նրա համար 15 միլոին ֆունտ առաջարկեց անգլիական թիմերից մյուսը՝ «Էվերթոնը», որը նրան առաջարկում էր 4-ամյա պայմանագիր։
Սակայն արդյունքում Անդրեյ Յարմոլենկոն մնաց ուկրաինական ակումբում։ 2015 թվականի հոկտեմբերին Յարմոլենկոն երկարաձգեց իր պայմանագիրը մինչև 2020 թվականի հոկտեմբերի 14-ը։


=== «Ինտեր» ===
2016 թվականի ամռանը Անդրեյ Յարմոլենկոն տեղափոխվել է իտալական «Ինտեր»։


== Միջազգային կարիերա ==
Ուկրաինայի ազգային հավաքականի կազմում իր նորամուտը Յարմոլենկոն նշել է 2009 թվականի սեպտեմբերի 5-ին՝ Անդորրայի հավաքականի դեմ խաղում։ 2011 թվականի սեպտեմբերի 2-ին Անդրեյ Յարմոլենկոն խփել է Ուկրաինայի հավաքականի պատմության ամենաարագ գոլը՝ 15-րդ վայրկյանին գրավելով Ուրուգվայի հավաքականի դարպասը։
2014 թվականի հոկտեմբերի 15-ին Յարմոլենկոն Լյուքսեմբուրգի հավաքականի դեմ խաղում դարձել է հետ-թրիկի հեղինակ։ Այդ հետ-թրիկի օգնությամբ նա դարձել է Ուկրաինայի հավաքականի պատմության երկրորդ լավագույն ռմբարկուն։


== Անձնական կյանք ==
Անդրեյ Յարմոլենկոն ամուսնացած է։ Նա ունի երկու որդի՝ Իվանը և Դանիլը։


== Ձեռքբերումներ ==


=== Ակումբային ===
Ուկրաինայի չեմպիոն - 2008/09, 2014/15, 2015/16
Ուկրաինայի գավաթակիր - 2013/14, 2014/15
Ուկրաինայի սուպերգավաթակիր - 2009, 2011


=== Անձնական ===
Ուկրաինայի տարվա լավագույն երիտասարդ ֆուտւբոլիստ - 2011
Ուկրաինայի տարվա լավագույն ֆուտբոլիստ - 2013, 2014, 2015
Ուկրաինայի առաջնության լավագույն ֆուտբոլիստ - 2014/15
Ուկրաինայի գավաթի խաղարկության լավագույն ռմբարկու - 2008/09, 2013/14


== Վիճակագրություն ==


=== Ակումբային ===


=== Միջազգային ===


== Գրականություն ==
Виктор Хохлюк. «Голеадоры». — 2012. — с. 137. ISBN 978-966-15-8934-5


== Ծանոթագրություններ ==


== Արտաքին հղումներ ==
Էջը «Դինամո» ֆուտբոլային ակումբի պաշտոնական կայքում
Էջը Եվրո 2012-ի պաշտոնական կայքում
Էջը guardian.com կայքում
Պրոֆիլը transfermarkt.com կայքում(անգլ.)
Ընդդիմության ելույթները Վրաստանում (2007)

2007 թվականին ընդդիմության ելույթները Վրաստանում, ընդդիմադիր կուսակցությունների առաջնորդների և նրանց աջակցող բնակչության բազմահազարանոց հանրահավաքները Թբիլիսիում (50 000 մարդ), որը ուղղված էրքաղաքական կուրսի դեմ և  անցկացվում էր Վրաստանի կառավարության և անձամբ նախագահ Միխայիլ Սահակաշվիլու կողմից։


== 2007 թվականի սեպտեմբեր ==
Առաջին բողոքները հաջորդեցին 2007 թվականի սեպտեմբերին և կրում էին խաղաղ բնույթ, ցուցարարների թվաքանակը փոքր էր։ Սակայն վրացական «Իմեդի» հեռուստաալիքի ուղիղ եթերում ներքին գործերի նախկին նախարար Իրակլի Օկրուաշվիլիի արտահայտած մեղադրանքներից հետո, որոնք ուղղված էին գործող նախագահին,  իրավիճակը Վրաստանում ավելի սրվեց։ Մասնավորապես, Օկրուաշվիլիի  խոսքում ասվում էր Միխայիլ Սահակաշվիլիի ֆիզիկական քաղաքական ընդդիմախոսների ոչնչացման մասին հենց նախագահի իմացությամբ, օրինակը բերեվեց Զուրաբ Ժվանիայի սպանությունը։


== 2007 թվականի նոյեմբեր ==
Ելույթների հաջորդ փուլը սկսվել է 2007 թվականի նոյեմբերին, իսկ հենց նոյեմբերի 2-ին Թբիլիսիի խորհրդարանի շենքի դիմաց հավաքվել էին, ըստ տարբեր գնահատականների համաձայն, 50-ից 100 հազար ընդդիմության կողմնակիցներ, որոնք պահանջում էին անցկացնել արտահերթ խորհրդարանական ընտրություններ, փոփոխել ընտրական օրենսդրությունը և ազատ արձակել բոլոր քաղբանտարկյալներին։ Երբ իշխանությունները հրաժարվեցին զիջումների գնալ, ընդդիմության առաջնորդները հայտարարեցին, որ իրենց գլխավոր պահանջը նախագահի հրաժարականն է։ Հաջորդ օրերին ցուցարարների թիվը կազմել է 10 000-ից 15 000 մարդ, ավելի ուշ՝ ցուցարարների թիվը նվազել է մինչև մի քանի հազարի։ Նոյեմբերի 7-ի առավոտյան, երբ խորհրդարանի շենքի մոտ կային շուրջ 200 մարդ, նրանց հրապարակից դուրս բերեցին ոստիկանության աշխատակիցները, պատճառաբանելով, որ ակցիայի մասնակիցները խանգարում են հասարակական տրանսպորտի երթևեկությանը, իսկ հրապարակը պետք է կարգի բերվի։ Ցուցարարների և ոստիկանության միջև ծեծկռտուք սկսվեց, տեղի իրադարձություններին զոհ դարձան բազմաթիվ ընդդիմադիր ուժեր, որոշ ժամանակ անց հրապարակ մտան հատուկ նշանակության ստորաբաժանումները։ Նրանք հավաքվածների դեմ կիրառեցին արցունքաբեր գազ և ջրցան մեքենաներ։ Թբիլիսիի հիվանդանոցներ տեղափոխվեցին մոտ 360 տուժածներ տարբեր աստիճանի թունավորումներով, ավելի ուշ տեղեկություններ տարածվեցին 600 տուժածների մասին։

Ինչպես նշել է այդ առիթով միջազգային իրավապաշտպան Human Rights Watch կազմակերպությունը։

Մեր հետազոտությունները հստակ ցույց են տալիս, որ վրացական իշխանությունները չափն անցել են, երբ ոստիկանությունը հետապնդում էր և ծեծում խաղաղ ցուցարարներին և տեռորի ենթարկել լրագրողներին։ Ոստիկանության գործողությունները նոյեմբերի 7-ին  իրավակարգի պահպանության համար ոչ օրինական միջոցներով են կատարվել։
Ոստիկանության կողմից ծեծվել էին ընդդիմության առաջնորդները, լրագրողները և Վրաստանի օմբուդսմեն Սոզար Սուբարին, ով ասել է.
«Ես տեսել եմ, թե ինչպես էին մահակներով ծեծում ընկած մարդկանց։ Փորձեցի կանգնեցնել նրանց, սակայն, ինձ դաժանորեն ծեծեցին, Վրաստանը դարձել է մի երկիր, որտեղ մարդու իրավունքները պաշտպանված չեն տարրական մակարդակով»։


== Ծանոթագրություններ ==
Ռուբեն Սևակ թանգարան

Ռուբեն Սևակ թանգարան, բացվել է 2013 թվականի սեպտեմբերի 10-ին։


== Պատմություն ==
Թանգարանը գտնվում է Մայր Աթոռ Սուրբ Էջմիածնում՝ 18-րդ դարում կառուցված Ղազարապատ կոչված պատմական շենքում, որ հիմնանորոգվել է Ռուբեն Սևակի եղբորորդու՝ ֆրանսահայ Հովհաննես Չիլինկիրյանի բարերարությամբ։ Թանգարանի հիմնումը հարգանքի տուրք և խոնարհում է Ռուբեն Սևակին, Գրիգոր Զոհրապին, Սիամանթոյին, Դանիել Վարուժանին, Կոմիտասին, մեր մյուս մեծերին, մեկ և կես միլիոն անմեղ զոհերին։
Թանգարանի բացման արարողությանը ներկա են գտնվել Մայր Աթոռի միաբանները, Հայաստանում, Վրաստանում, Ռուսաստանում և Արևելյան Եվրոպայում Հայ Կաթողիկե Եկեղեցու առաջնորդ Տ. Ռաֆայել արքեպիսկոպոս Մինասյանը, Հայաստանի մշակույթի նախարար Հասմիկ Պողոսյանը, Հայաստանի սփյուռքի նախարար Հրանուշ Հակոբյանը, կրթության և մշակույթի գործիչներ։


== Ցուցադրություն ==
Թանգարանում ցուցադրվում են արձակագիր, բժիշկ, եղեռնի նահատակ Ռուբեն Սևակի անձնական իրերը, փաստաթղթերն ու ձեռագրերը, ածխանկարները, հայ արվեստի արժեքավոր գործեր, արևմտահայ նկարիչների հավաքածուներ։ Ցուցադրված են նաև տիար Չիլինգիրյանի կողմից Մայր Աթոռին նվիրաբերված բացառիկ և արժեքավոր շուրջ 200 կտավներ։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Ռուբեն Սևակ թանգարան
Լեոնիդ Կուրավլյով

Լեոնիդ Վյաչեսլավովիչ Կուրավլյով (ռուս.՝ Леонид Вячеславович Куравлёв, հոկտեմբերի 8, 1936(1936-10-08), Մոսկվա, ԽՍՀՄ - հունվարի 30, 2022(2022-01-30), Մոսկվա, Ռուսաստան), թատրոնի և կինոյի խորհրդային և ռուսական դերասան։ ՌԽՖՍՀ վաստակավոր արտիստ (1965թ.), ՌԽՖՍՀ ժողովրդական արտիստ (1976 թ.):


== Կենսագրություն ==
Լեոնիդ Կուրավլյովը ծնվել է Մոսկվայում։ Նրա հայրը` «Սալյուտ» ավիագործարանում փականագործ էր, իսկ մայրը` վարսահարդար: 1941 թ. նրա մորը, ստահոդ մեղադրանքով աքսորել են հյուսիս` Մուրմանսկի մարզի Զաշեեկ գյուղը, որտեղ Լեոնիդը, Իմանդրա լճի ափին անց է կացրել իր մանկության մի քանի տարիները։ Դպրոցում նա սովորում էր ոչ այնքան լավ, հատկապես դժվարանում էր մաթեմատիկայի, քիմիայի և ֆիզիկայի ասպարեզներում։ Ինչպես հետագայում խոստովանել էր Կուրավլյովը, դա իր ազդեցությունն է ունեցել մասնագիտության ընտրության հարցում։
1953 թվականին նա փորձել է ընդունվել Կինեմատոգրաֆիայի համամիութենական պետական ինստիտուտը, սակայն առաջին փորձն անհաջողության է մատնվել։ Հաջորդ փորձը կայացել է 1955 թվականին։ Այս անգամ հաջողությամբ հանձնել է քննությունները և ընդունվել դերասանական բաժին։
Կինոյում Լեոնիդ Կուրավլյովի դեբյուտը կայացել է, երբ դեռ նա ուսանող էր։ Դա 1958 թվականին նկարահանված «Այսօր արձակում չի լինելու» կինոնկարն էր։ 1960 թվականին նկարահանվել է Միխայիլ Շվեյցերի «Միչման Պանինը» կինոնկարում։ Լեոնիդ Կուրավլյովը վառ արտահայտված բնավորության դերասան է։
1990-ական թվականների վերջերին, հեռուստատեսությամբ վարում էր «Գրքերի աշխարհը Լեոնիդ Կուրավլյովի հետ» հաղորդումը, որտեղ պատմում էր նոր լույս տեսած գրքերի մասին։


== Անձնական կյանքը ==
1960 թվականին Լեոնիդ Կուրավլյովն ամուսնացել է Նինա Կուրավլյովայի հետ։ Վերջինս անգլերենի ուսուցչուհի էր և դպրոցի տնօրեն։ Նրանք ծանոթացել էին, երբ Լեոնիդը 16 տարեկան էր, իսկ Նինան` 13։ Միասին ապրել են 52 տարի։ Համատեղ կյանքի ընթացքում ունեցել են երկու երեխա` մեկ դուստր և մեկ որդի: Նինա Կուրավլյովան մահացել է 2012 թվականին։ Կնոջ մահից հետո Լեոնիդ Կուրավլյովը վարել է մեկուսի կյանք։ Մահացել է 2022 թվականի հունվարի 30-ին։


== Ֆիլմագրության ընտրանին ==


== Ծանոթագրություններ ==
Herzeleid

«Herzeleid» (գերմաներենից թարգմանաբար նշանակում է «Խոր վիշտ») գերմանական «Rammstein» Neue Deutsche Härte խմբի 1-ին ստուդիական ալբոմն է։
Թողարկվել է 1995 թվականի սեպտեմբերի 24-ին Motor Music-ի կողմից։

Թողարկվել են նաև միկրո-ձայներիզ (Երես A - 1-6, Երես B - 7-11)։ ԱՄՆ թողարկումը նույնպես առկա է միկրո-ձայներիզով (Երես A - 1-5, Երես B - 6-11)։


== Տեսահոլովակներ ==
Du riechst so gut
Seemann
Du riechst so gut '98
Կադեո

Կադեո (իտալերեն՝ Cadeo), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։
Բնակչությունը ըստ 2004 թվականի տվյալների, կազմում է 5601 մարդ։ Բնակչության միջին խտությունը՝ 144 մարդ/կմ²։ Զբաղեցնում է 38 կմ² տարածք։ Փոստային ինդեքս՝ 29010։ Հեռախոսային կոդը՝ 0523։


== Արտաքին հղումներ ==
http://www.provincia.piacenza.it/Comuni/htm/cadeo.htm Archived 2006-08-18 at the Wayback Machine.
Մելիք Օհանյան

Մելիք Օհանյան (արևմտահայերեն՝ Մելիք Օհանեան, ֆրանսերեն Melik Ohanian) ծ. Փարիզ, Ֆրանսիա 1969 թ., նշանավոր ֆրանսահայ արվեստագետ։ Մասնակցել է բազմաթիվ անհատական և խմբակային ցուցադրությունների, այդ թվում՝

Island of an Island (1998–2002)
Seven Minutes Before (2004)
Invisible Film (2005)
From the Voice to the Hand (2008).


== Ծանոթագրություններ ==


== Արտաքին հղումներ ==
OMMX Ohanian Melik կայքէջ)
Galerie Crousel կայքէջ - Մելիք Օհանյանի էջ Archived 2011-12-11 at the Wayback Machine.
Պիկա (Չիլի)

Պիկա (իսպ.՝ Pica ), գյուղ Չիլիում, համանուն կոմունայի վարչական կենտրոն։ Գյուղի բնակչությունը 2642 մարդ է (2002)։ Գյուղը և կոմունան մտնում են Տամարուգալ պրովինցիայի և Տարապակա մարզիչ կազմի մեջ։
Կոմունայի տարածքը 8934 կմ² է։ Կոմունայի բնակչության թիվը 11 622 մարդ է (2006): Բնակչության խտությունը 1,3 մարդ/կմ² է։


== Տեղակայվածություն ==
Գյուղը գտնվում է մարզի վարչական կենտրոն Իկիկե քաղաքից 92 կմ (115 կմ մայրուղով) հարավ-արևմուտք։
Կոմունայի սահմաններն են.

հյուսիսում՝ Կոլչանե կոմունան,
արևելքում՝ Օրուրո դեպարտամենտը,
հարավ-արևելքում՝ Օլյագուե կոմունան,
հարավում՝ Կալամա կոմունան,
արևմուտքում՝ Պոսո Ալմոնտե կոմունան,
հյուսիս-արևմուտքում՝ Ուարա կոմունան։


== Ժողովրդագրություն ==
Կոմունայի բնակչությունը, համաձայն Վիճակագրության ազգային ինստիտուտի՝ 2002 թվականին կատարած հետազոտության, կազմում է. 


== Վարչական բաժանում ==
Կոմունան բաղկացած է հետևյալ շրջաններից.


== Խոշորագույն բնակավայրեր ==


== Արտաքին հղումներ ==
Պաշտոնական կայք
Շուլեշովկա (գյուղ, Պուտիվիլի շրջան)

Շուլեշովկա (ուկրաիներեն՝ Шулешівка), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Շուլեշովկա գյուղում բնակվում էր 130 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մալորեչենսկոե

Մալորեչենսկոե (ուկրաիներեն՝ Малоріченське, Ղրիմի թաթարերեն՝ Küçük Özen), գյուղ Ուկրաինայի Ղրիմի Ինքնավար Հանրապետության Ալուշտայի քաղաքային խորհուրդում։ Բնակավայրը նախկինում նաև անվանվել է Կուչուկ-Օւզեն։
2001 թվականի տվյալներով Մալորեչենսկոե գյուղում բնակվում էր 1 251 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(8146) Ջիմբելլ

(8146) Ջիմբելլ (անգլ.՝ Jimbell), աստերոիդ աստերոիդների հիմնական գոտում։ Հայտնաբերվել է 1983 թվականի նոյեմբերի 28-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,804824 ա. մ., առավելագույնը մոտենում է 2,1979 ա. մ. հեռավորության վրա և հեռանում 3,4117 ա. մ.։ Արեգակի շուրջ մեկ ամբողջական պտույտ է կատարում 1715,76 երկրային օրվա ընթացքում, իր ուղեծրով շարժվելով միջինում 0,209819 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8146) Ջիմբելլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռոզա Գրիգորյան

Անվան այլ կիրառումների համար տե՛ս՝ Ռոզա Գրիգորյան (այլ կիրառումներ)Ռոզա Կնյազի Գրիգորյան (մայիսի 26, 1926(1926-05-26), Արագած, Էջմիածնի գավառ, Հայկական ԽՍՀ, ԱԽՖՍՀ, ԽՍՀՄ - 2003), Հայաստանի ժուռնալիստների միության հիմնադիր անդամ (1957 թ.), ՀԽՍՀ վաստակավոր ժուռնալիստ (1972 թ.)։


== Գործունեությունը ==
1943 թվականին ավարտել է Երևանի Նիկոլ Աղբալյանի անվան թիվ 20 միջնակարգ դպրոցը, 1949 թվականին՝ Երևանի պետական համալսարանի բանասիրական ֆակուլտետը։ 1948-1950 թվականներին եղել է ՀԼԿԵՄ կենտկոմի հրահանգիչ, 1950-1960 թվականներին՝ ՀԽՍՀ ռադիոյի պետական կոմիտեի մանկապատանեկան հաղորդումների, ապա՝ երիտասարդության համար տրվող հաղորդումների խմբագրությունների պատասխանատու խմբագիր, 1960-1966 թվականներին՝ ՀԽՍՀ ռադիո-հեռուստատեսության կոմիտեի երիտասարդական և սպորտային հաղորդումների պատասխանատու խմբագիր, 1966-1988 թվականներին՝ ՀԽՍՀ Գերագույն խորհրդի ռեֆերենտ։ 1978-1979 թվականներին եղել է ԽՍՀՄ Գերագույն խորհրդի ռեֆերենտ։ Մասնակցել է Հայաստանի ժուռնալիստների միության 1-ից - 10-րդ համագումարներին։
Բարվենկովսկի քաղաքային խորհուրդ (Խարկովի մարզ)

Բարվենկովսկի քաղաքային խորհուրդ  (ուկրաիներեն՝ Барвінківська міська рада), Ուկրաինայի Խարկովի մարզի Բարվենկովսկի շրջանում։
2001 թվականի տվյալներով Բարվենկովսկի քաղաքային խորհրդում բնակվում էր 12798 մարդ։ Բնակավայրը զբաղեցնում է 22,7 կմ² տարածք։ Բնակչության խտությունը կազմում էր 564 մարդ/կմ²։ Խորհրդում կա 1 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Էրկենբրեխտսվայլեր

Էրկենբրեխտսվայլեր (գերմ.՝ Erkenbrechtsweiler), կոմունա Գերմանիայում, Բադեն Վյուրտեմբերգի տարածքում։
Մտնում է Էլինգեն շրջանի կազմի մեջ։ Բնակչությունը 2102 մարդ է (2010 թվականի դեկտեմբերի 31–ի տվյալներով։ Զբաղեցնում է 6.93 կմ² տարածք։ Պաշտոնական կոդը՝ 08 1 16 018։


== Գրականություն ==
Hans Schwenkel։ Heimatbuch des Kreises Nürtingen. Band 2. Würzburg 1953, S. 207–222.
Adolf Schicketanz։ Die Chronik von Erkenbrechtsweiler. Erkenbrechtsweiler 1961.
Der Landkreis Esslingen. Hrsg. vom Landesarchiv Baden-Württemberg i. V. mit dem Landkreis Esslingen, Jan Thorbecke Verlag, Ostfildern 2009, ISBN 978-3-7995-0842-1, Band 1, Seiten 418–428.
Gemeinde Erkenbrechtsweiler (Hrsg.)։ Erkenbrechtsweiler: Erkenbodswiler (1359), Erkenboltzwyler (1475) ; Bilder erzählen unsere Geschichte. Geiger-Verlag, Horb 2009. ISBN 978-3-86595-310-0


== Ծանոթագրություններ ==


== Արտաքին հղումներ ==
պաշտոնական կայք
Անդրեևկա (գյուղ, Ռոմնիի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ուկրաիներեն՝ Андріївка), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Անդրեևկա գյուղում բնակվում էր 484 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պատմություն մոր մասին

«Պատմություն մոր մասին» (ռուս.՝ «Сказ о матери»), խորհրդային ֆիլմ, որը նկարահանել է ռեժիսոր Ալեքսանդր Կարպովը։ Էկրան է բարձրացել 1963 թվականին։ Համարվում է ղազախական կինեմատոգրաֆիայի լավագույն աշխատանքներից մեկը։


== Սյուժե ==
Ֆիլմը պատմում է պատերազմի ժամանակ որդուն կորցրած մոր պատմությունը։ Գործողությունները ծավալվում են Հայրենական մեծ պատերազմի ժամանակ։ Մայրն անգրագետ է, չի կարողանում ոչ կարդալ, ոչ գրել, բայց քանի որ իրադարձությունների մասին տեղյակ լինելու միակ հնարավորությունը ռազմաճակատից նամակների սպասումն ու ընթերցումն է, սովորում է գրագիտություն և փոստատար է դառնում։ Մեկ անգամ չէ, որ նա ստիպված է լինում ողբերգական լուրեր բերել այլ ընտանիքներ, և նա իր վրա է վերցնում մայրերին կարեկցելու բեռը՝ հասկանալով նրանց վիշտը և փորձելով թեթևացնել այն։


== Մրցանակներ ==
Ֆիլմը ստացել է Ղազախական ԽՍՀ պետական մրցանակ։ Գլխավոր դերակատար Ամինա Ումուրզակովան կնոջ լավագույն դերակատարման համար արժանացել է Առաջին համամիութենական կինոփառատոնի մրցանակի, 1964 թվականին Կարլովի Վարիի միջազգային կինոփառատոնի պատվավոր դիպլոմի և Ղազախական ԽՍՀ Կ․ Բայսեիտովայի անվան պետական մրցանակի 1967 թվականին։


== Դերասանական կազմ ==
Ամինա Ումուրզակովա
Մուրատբեկ Ամերժանով
Սերկե Կոժամկուլով
Բիկեն Ռիմովա
Կանաբեկ Բայսեիտով


== Նկարահանող խումբ ==
Ռեժիսոր՝ Ալեքսանդր Կարպով
Սցենարիստներ՝ Ալեքսանդր Սացկի, Ժումաբայ Տաշենով
Օպերատոր՝ Ասխատ Աշրապով
Կոմպոզիտոր՝ Անատոլի Բիչկով


== Ծանոթագրություններ ==


== Արտաքին հղումներ ==
«Сказ о матери» — фильм-легенда(չաշխատող հղում)
Информация о фильме «Сказ о матери» на сайте КИНО-ТЕАТР
Պոսյոլոկ № 13

Պոսյոլոկ № 13 (ռուս.՝ Посёлок № 13), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 105 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վարշավայի համալսարանի գլխավոր մասնաշենք (Դոնի Ռոստով)

Դոնի (Վարշավայի) համալսարանի նախկին գլխավոր մասնաշենք (ռուս.՝ Главный корпус Варшавского университета), շենք Դոնի Ռոստովում, որը կառուցվել է 1912-1914 թվականներին՝ ճարտարապետ Ի. Ե. Չերքեսյանի նախագծով։ Գտնվում է Բոլշայա Սադովայա փողոցի և Օստրովսկու նրբանցքի անկյունում։ Ներկայումս Հարավային դաշնային համալսարանի մասնաշենքերից մեկն է։ Շենքը կառուցվել է մոդեռն ոճով և ունի մշակութային ժառանգության տարածաշրջանային նշանակության օբյեկտի կարգավիճակ։


== Պատմություն ==
XX դարի սկզբում Պոչտովի նրբանցքի (այժմ՝ Օստրովսկու նրբանցք) և Բոլշայա Սադովայա փողոցի  խաչմերուկում գտնվում էին 1-ին գիլդիայի վաճառական Ի. Չուրիլինի ֆաբրիկայի և գործարանի մասնաշենքերը։ 1912 թվականին քաղաքային դուման որոշեց այստեղ կառուցել եկամտաբեր տուն։ Անցկացվեց մրցույթ, որում առաջին տեղը զբաղեցրեց Քաղաքացիական ինժեներների ինստիտուտի ուսանող Ի. Ե. Չերքեսյանի (Չերքեսովի) նախագիծը։ Երկրորդ և երրորդ տեղերը զբաղեցրել էին, համապատասխանաբար, կիևցի ինժեներ Ի. Գ. Տորովի և ռոստովցի ճարտարապետ Գրիգորի Վասիլևի նախագծերը։ Չերքեսյանի նախագիծը որոշ փոփոխություններով հաստատվեց։ Նույն թվականին սկսվեց շինարարությունը, և 1914 թվականին քաղաքային եկամտաբեր շենքը բացվեց։
1915 թվականին գերմանական զորքերը մոտենում էին Վարշավային, և որոշվեց Վարշավայի համալսարանը տարհանել Դոնի Ռոստով։ Նախկին քաղաքային եկամտաբեր շենքը դարձավ համալսարանի գլխավոր մասնաշենք։ Այնտեղ տեղավորվեցին պատմա-բանասիրական, ֆիզիկա-մաթեմատիկական, իրավաբանական և բժշկական ֆակուլտետները, տարբեր գիտական ընկերություններ, լաբորատորիաներ և կլինիկաներ։ 1917 թվականին համալսարանը կոչվեց Դոնի։ 1930-ական թվականների կեսերին Ռոստովի համալսարանի գլխավոր մասնաշենքը տեղափոխվեց Կիստովի նախկին եկամտաբեր տուն։ Իսկ նախկին քաղաքային եկամտաբեր տանը տեղավորվեց Ռոստովի մանկավարժական ինստիտուտը։
1993 թվականին Մանկավարժական ինստիտուտը դարձավ համալսարան։ 2006 թվականին այն ընդգրկվեց Հարավային դաշնային համալսարանի կազմում։


== Ճարտարապետություն ==

Շենքը կառուցվել է մոդեռնի ոգով՝ կլասիցիզմի տարրերի կիրառմամբ։ Հինգհարկանի շենքն ունի բարդ կառուցվածքի հատակագիծ։ Դեպի խաչմերուկ դուրս եկող հարավարևելյան անկյունը կլորացված է։ Գլխավոր ճակատը դուրս է գալիս Բոլշայա Սադովայա փողոց, այն ձևավորված է ծեփակերտ դեկորով զարդարված սվաղով։ Կենտրոնական մասում, գլխավոր մուտքի վերևում, առանձնացված է քառասյուն սյունաշարք, որն ավարտվում է հարթ ծոփորով, քիվով և ատտիկոսով։ Սկզբնապես սյուները տեսողաբար հենվում էին կենտրոնական մուտքի մոտի լայն պատշգամբին (ապամոնտաժվել է 1970-ական թվականներին, տե՛ս բացիկը)։ Գլխավոր մուտքը զարդարված է երեսկալներով և զարդաքիվով։ Երկրորդ հարկում խորշերի մեջ տեղադրված են դեկորատիվ ծաղկամաններ։ Չորրորդ հարկի պատշգամբներն ունեն ցանցկեն կռածո ցանկապատներ։ Դեպի Օստրովսկու նրբանցք դուրս եկող ճակատի կենտրոնում ընդգծվում է երկհարկանի էրկերը։ Շենքն ունի հատակագծման միջանցքային համակարգ։


== Ծանոթագրություններ ==
Դուշանկա Սիֆնիոս

Դուշանկա Սիֆնիոս (սերբ.՝ Душа́нка Сифнио́с, հոկտեմբերի 15, 1933(1933-10-15), Սկոպիե, Vardar Banovina, Հարավսլավիայի Թագավորություն - հոկտեմբերի 14, 2016(2016-10-14), Բրյուսել, Բելգիա), սերբ բալերինա և պարուսույց։ 


== Կենսագրություն ==
Դուշանկա Սիֆնիոսը 1953 թվականին ավարտել է Բելգրադի բալետի գիմնազիան, սովորել է Նինա Կիրսանովայի դասարանում։ Որպես գիմնազիայի սան՝ 1951 թվականին դարձել է Բելգրադի Ազգային թատրոնի թատերախմբի անդամ։ Երիտասարդ բալերինայի տաղանդը նկատվեց և շուտով նա դարձավ մեներգչուհի, ապա՝ Ազգային թատրոնի գլխավոր բալերինան։ Նրա վաղ բեմադրությունները բեմադրել է հարավսլավացի պարուսույց Դիմիտրի Պարլիկը և ներառել Էվրիդիկեին Իգոր Ստրավինսկու Օրփեոսում, իսկ Ջուլիետը՝ Սերգեյ Պրոկոֆևի Ռոմեո և Ջուլիետում։ Մյուս մասերը նրա համար խորեոգրաֆիա են արել Պինո Մլակարը, Միլկո Շպարեմբլեկը, Վերա Կոստիչը, Անիկա Պրելիչը և նույնպես բարձր մակարդակի են եղել։


== Գործունեություն ==
Դուշանկա Սիֆնիոսի երկու ամենահայտնի դերերն էին Ժիզելը Ադոլֆ Ադամի համանուն բալետում և Աղջիկը Բելա Բարտոկի Հրաշալի մանդարին ֆիլմում։ Մանդարինը նկարահանվել է Պարլիկի կողմից 1957 թվականին։ Ժիզելը Բելգրադում վերակենդանացավ ռուս պարուսույց Միխայիլ Լավրովսկու կողմից և շրջադարձային պահ եղավ Սիֆնիոսի կարիերայում։ Նա 177 անգամ բեմադրել է այս հատվածը Բելգրադի ազգային թատրոնում և հյուրախաղերով հանդես եկել եվրոպական շատ քաղաքներում՝ Վենետիկ, Էդինբուրգ, Վիեննա, Վիսբադեն, Ֆլորենցիա, Հռոմ, Ցյուրիխ, Բեռլին և Փարիզ։ Նրա Ժիզելը մեծ հաջողություններ ունեցավ նաև Մոսկվայի Մեծ թատրոնում։
1958 թվականին Սիֆնիոսը տեղափոխվում է Փարիզ և դառնում պարող Միլորադ Միսկովիչի խմբի հետ, ապա 1959 թվականին Լեոնիդ Մյասինինի թատերախումբի հետ։ 1960 թվականին Հռոմում Մորիս Բեժարը նկատեց նրան և հրավիրեց իր 20-րդ դարի բալետ պարային խումբ։ 1960 թվականին Հռոմում Մորիս Բեժարը նկատեց նրան և հրավիրեց իր «20-րդ դարի «Բալետ» պարային խումբը։ Հատկապես Սիֆնիոսի համար Բեժարը 1961 թվականի հունվարի 10-ին բեմադրեց Մորիս Ռավելի Բոլերո պրեմիերան։
Որպես խմբի գլխավոր պարուհի Բեջարան շրջագայել է Եվրոպայում (Ֆրանսիա, Գերմանիա, Լեհաստան, Իտալիա, Իսպանիա, Մեծ Բրիտանիա, Բելգիա), Աֆրիկայում (Թունիս), Ասիայում (Իսրայել և Լիբանան) և Լատինական Ամերիկայում (Մեքսիկա, Արգենտինա, Կուբա)։
Դուշանկա Սիֆնիոսը բեմից հեռացել է 47 տարեկանում, զբաղվել է ուսուցչական գործունեությամբ, աշխատել է պարուսույց։ 2013 թվականին նա հրատարակել է իր ինքնակենսագրականը, որն անվանել է Հայտնի բալերինայի գրառումները։
Դուշանկա Սիֆնիոսի պատվին օպերայի դահլիճը անվանակոչվել է Սերբական Մադլենյանում։


=== Ընտանիք ===
Դուշանկան ամուսնացած էր բելգիացի դիրիժոր Անդրե Վանդերնոտի հետ։ Նրանք երկու երեխա ունեին։ Դուստրը Ալեքսանդրան Էր, ով դարձավ դերասանուհի, իսկ որդին՝ Պատրիկը, ով գոլֆի հրահանգիչ էր։


== Ծանոթագրություններ ==


== Արտաքին հղումներ ==
Sifnios, Dušanka (խորվ.)
Белешке славне балерине (սերբ.)
Ճկերի գավառ

Ճկեր, գավառակ ծովային Կիլիկիայում, Կիլիկիայի Հայկական պետության հարավ-արևելյան կողմում, Հայոց (Ալեքսանդրետտի) ծոցի արևելյան ափամերձ շրջանում։ Կենտրոնը Ճկեր բերդն էր։


== Պատմություն ==
1185 թվականին Ռուբեն Բ իշխանը Ճկերը և այլ բերդեր իբրև փրկագին տվել է Անտիոքի իշխանին, բայց Լևոն Բ-ն այն վերագրավել է։ 1214 թվականին Լևոն Բ-ն Ճկերի գավառը հարկային և զինվորական ծառայությունների դիմաց պարգևում է խաչակիր ասպետներին։


== Պատմամշակութային կառույցներ ==
Գավառի նշանավոր պատմամշակութային կառույցներից էին Ճկեր բերդը և Մաշկևոր վանքը։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Սիգովեյվիս

Սիգովեյվիս (ռուս.՝ Сиговейвис), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Նոյխաբարյու գետի աջ ափին՝ 29 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000073621
Կոդը ըստ հիդրոլոգիական հետազոտության (ՌԴ) — 103007362
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
(2149) Շվամբրանիա

(2149) Շվամբրանիա (անգլ.՝ Schwambraniya), աստերոիդ աստերոիդների հիմնական գոտում։ Հայտնաբերվել է 1977 թվականի մարտի 22-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,548924 ա. մ., առավելագույնը մոտենում է 2,2747 ա. մ. հեռավորության վրա և հեռանում 2,8231 ա. մ.։ Արեգակի շուրջ մեկ ամբողջական պտույտ է կատարում 1486,39 երկրային օրվա ընթացքում, իր ուղեծրով շարժվելով միջինում 0,242197 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2149) Շվամբրանիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուսինիցա

Ուսինիցա (էստ․՝ Usinitsa), գյուղ Էստոնիայի Պիլվամաա նահանգի Միկիտամյաե շրջանում։
2011 թվականի տվյալներով գյուղում բնակվում էր 49 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էլեկտրաախտորոշում

Էլեկտրաախտորոշում, էլեկտրադիագնոստիկա, նյարդերի և մկանների ֆունկցիոնալ վիճակի հետազոտումը հաստատուն (գալվանական) և փոփոխական (ընդհատվող ինդուկցիոն) հոսանքներով գրգռելիս։ Առողջ մկանը գրգռմանը պատասխան կծկվում է արագ և ուժեղ, իսկ ախտահարվածը՝ դանդաղ, թույլ։ Քանակական փոփոխությունները որոշելու համար համեմատում են առողջ և ախտահարված հատվածների էլեկտրադրդողականության շեմքերը։ էլեկտրոդները տեղադրվում են հատուկ («շարժական») կետերում։ Ֆրանսիացի գիտնական Գ. Դյուշենը մարմնի մակերևույթի վրա հայտնաբերել ու նկարագրել է յուրաքանչյուր մկանի և նյարդի համար էլեկտրական առավել դրդողական կետերը։ Կիրառվում է մկանային և նյարդային համակարգերի հիվանդություններն ախտորոշելու նպատակով։
Գորգորա

Գորգորա (ամհարերեն՝ ጎርጎራ, Gōrgōrā, նախկինում` ጐርጐራ Gʷargʷarā, ժամանակակից արտասանություն` Gʷergʷerā), քաղաք և թերակղզի հյուսիսարևմտյան Եթովպիայում։ Գտնվում է Գոնդերից հարավ՝ Թանա լճի հյուսիսային ափին, Ամհարա շրջանի Հյուսիսային Գոնդեր գոտում։ Քաղաքի կոորդինատները՝ 12°14′ հս․ լ. 37°18′ ավ. ե.։


== Ընդհանուր ակնարկ ==
Գորգորան գտնվում է մի փոքրիկ թերակղզու վրա, որը դուրս է գալիս Տանա լճի մեջ, ներառում է նաև մի փոքրիկ գյուղ նավահանգստի մոտ։ Նախկինում թերակղզին մեծ նշանակություն ուներ որպես ճիզվիտների նստավայրի գտնվելու վայր։ «Հին» Գորգորան գտնվում էր Մարիամ Գիմբից 5 կմ հյուսիս-արևելք, որը կոչվում էր Նոր Գորգորա, և 5 կմ դեպի արևմուտք Դեբրե Սինայից (որը չի համարվում անկախ քաղաք)։ Այլ հայտնի տեսարժան վայրերից են Մանդաբա վանքը, որը գտնվում է Գորգորա թերակղզու ծայրամասում։ Ռ.Ի.Չիզմանը այցելեց Մանդաբա 1932 թվականին և նկարագրեց վանքը որպես պարսպապատ, որտեղ կանանց մուտքն արգելված է։ Վանքում ապրում են 150 վանականներ, վանքը ղեկավարում է վանահայրը, ով ունի անսահմանափակ իշխանություն վանքի ներսում և իրավունք ունի շղթայել անկարգ վանականներին։ Չիզմենին պատմել են, որ եթե արդարությունից փախչող մարդը ղողանջի վանքի զանգը և ապաստան գտնի, նա ապահով է նույնիսկ երկրի ամենահզոր մարդուց։
Քաղաքը լաստանավային կապ ունի Բահր Դար նավահանգստի հետ Կունզելայի և Դեկ կղզու միջոցով։


== Պատմություն ==
Գորգորան ծառայել է որպես Եթովպիայի առաջին մայրաքաղաքներից մեկը Սուսնիյոս I կայսրի և նրա որդի Ֆասիլեդեսի օրոք։ Քաղաքն ընտրվել է որպես մայրաքաղաք, քանի որ այն սկսվում էր «gʷa» տառով (Ge’ez: ጐ), որը համապատասխանում էր ժամանակի մարգարեությանը (նույն մարգարեությունը հանգեցրեց Գոնդերի վերելքին)։ Գորգորան հունական Γρηγόριος (Գրիգորիոս) անվան եթովպիական բաստարդացումն է։ Քաղաքն անվանվել է 4-րդ դարի սուրբ և եկեղեցական գործիչ Գրիգոր Լուսավորչի պատվին, ով Եթովպիայի ուղղափառ եկեղեցու նշանավոր դեմք է։ Ճիզվիտների կառուցած շենքերի ավերակները դեռևս երևում են քաղաքում, թեև դրանց մեծ մասն ավերվել է 1950-ականների երկրաշարժերի ժամանակ։ Դրանց շինարարությունը վերագրվում է միսիոներ Պեդրո Պաիսին, ում քարոզներով Սուսնիյոս կայսրը կաթոլիկություն ընդունեց։ Քաղաքը հայտնի է նաև իր Դեբրե Սինա եկեղեցով (կառուցվել է 1608 թվականին), բազմաթիվ վանքերով, որոնք գտնվում են կայսր Սուսնիյոսի պալատի և Պորտուգալական տաճարի մոտ, որը լքվել է այն բանից հետո, երբ կայսր Ֆասիլեդեսը վտարել է ճիզվիտներին։
Գորգորան ընդգրկված էր Գոնդարի շուրջ կազմակերպված իտալացիների վերջին պաշտպանական գծում՝ գեներալ Գուլիելմո Նասիի հրամանատարությամբ։ 1941 թվականի հոկտեմբերին իտալացիները Գորգորում տեղակայեցին մեկ գումարտակ, մեկ ամսվա ընթացքում կայազորի թիվը կազմել է 1500 մարդ։
1960 թվականին առողջապահական ծառայությունը քաղաքում բացեց կենտրոն, որը Եթովպիայի գյուղերում առաջիներից մեկն էր։ Ընտրությունը կատարվել է Գորոգորայի՝ Գոնդարի Հանրային առողջության քոլեջի մոտ գտնվելու պատճառով։


== Ժողովրդագրություն ==
Ըստ 2005 թվականի Կենտրոնական վիճակագրական գործակալության տվյալների՝ Գորգորայի ընդհանուր բնակչությունը կազմում է 4783 մարդ, որից 2283-ը տղամարդիկ են, 2500-ը՝ կանայք։ 1994 թվականի մարդահամարի տվյալներով այս քաղաքում բնակվում էր 2768 մարդ, որից 1201-ը՝ տղամարդ, 1567-ը՝ կին։


== Ծանոթագրություններ ==


== Արտաքին հղումներ ==
«The View From Gondar: Part III, Gorgora»։ Արխիվացված է օրիգինալից 2001-09-04-ին   by John Graham (Addis Tribune)